Legacy – Stegemüllers vindue mod verden
FORSIDE
PSYKIATRI
Introduktion og FAQ: bipolar lidelse
Artikler om bipolar affektiv sindslidelse
Artikler om ECT
Min historie om Aspergers syndrom
Min historie om Aspergers syndrom – bilag
Artikler om Aspergers syndrom
Psykiatri og psykiatripolitik
Erindringer
PSYKOLOGI
Artikler om langvarigt psykolog-forløb
SPROG
Artikler om sprog
Database med sprogfejl
SLÆGT
TNG – Te Next Generation of Genealogy Sitebuilding
FAQ til TNG
Forum for FAQ til TNG
TNG-support
Database med TNG (tre sprog)
Gamle Stegemüller-billeder
Nærmeste slægtninge – og mig
Historien i glimt
Dansk KirkegårdsIndex (DKI)
Mine 18.000 gravsten
Artikler om slægtsforskning
KONTAKT
OM
Søg
Menu Menu
FORSIDE
SLÆGT
KONTAKT
OM
Du er her: Start1 / Legacy
Tag Archive for: Legacy
2. september 2022/0 Kommentarer/i Hjemmeside, Slægt, Web /af StegemüllerHjemmeside, Slægt, Web
TNG og god oplevelse af at yde support
Stegemüller
FAQ til TNG samt support
TNG og god oplevelse af at yde support
I relation til min TNG-side har jeg opbygget en FAQ (FAQ betyder "Ofte stillede spørgsmål") med hjælp til at komme i gang med TNG (TNG står for "Te Next Generation of Genealogy Sitebuilding"). Idéen bag FAQ'en er: dansk hjælp til selvhjælp.
Når man har læst artiklerne i FAQ'en, skulle man gerne være langt med at danne sin hjemmeside, og man skulle også gerne være klar over, at det ikke er gjort på en eftermiddag. Går man i stå med et emne, yder jeg glad og gerne gratis support under fem forudsætninger, der er beskrevet her. Supporten er gratis.
Forudsætningerne kan lyde lidt "hårde", men sådan må det så være. Jeg gider ikke hjælpe med noget, man kunne have læst sig til fx bare ved at læse, hvad der står på skærmen. Af og til har jeg overvejet at lukke supportmuligheden, fordi jeg har haft alt for mange dårlig oplevelser, hvor jeg nærmest skulle agere "staveplade" for folk. Eller problemformuleringen lød "Det virker ikke" eller "Jeg har gjort, som du har skrevet". Altså skulle jeg gætte mig til resten. Det falder i kategorien "Jeg gider ikke …".
I dag have jeg en virkelig god oplevelse
Lene bookede mig i aftes, og vi talte sammen ca. 1½ times tid i dag og brugte samtidig TeamViewer. Hun havde problemer med billederne, hvilket er helt almindeligt. De kan meget let drille, også selv om man synes, man har gjort alt korrekt og tjekket og dobbelttjekket.
Ni af hendes billeder ville bare ikke blive vist, og det var hinsides al logik. Alt så rigtigt ud. Vi fik løst problemet med to af dem og fandt et mønster i det. Nu kan hun komme videre; og der er vist ikke andet at gøre end at arbejde med et ad gangen. Jeg ved ikke, hvor mange der var i alt, men et gæt er, at der var minimum 300. Så det er billigt sluppet med ni, der bøvler.
Hendes problemformulering var perfekt. Hun beskrev nøje, hvad hun selv havde forsøgt. Alt lød helt korrekt. Eftersom hendes problemformulering og beskrivelse af egen indsats var perfekt, kunne jeg på forhånd tænke over, hvordan jeg bedst kunne hjælpe. På den måde opstår den slags samarbejde, jeg holder af, og som gør det sjovt og udfordrende. Det er der, hvor jeg synes, jeg kan bidrage med noget. Jeg har intet problem med at sige "Det ved jeg simpelthen ikke, men lad os prøve igen, så jeg kan se det!"
Lene er velkommen igen.
Det er en proces og der er ingen magi
Alt for mange mennesker tror, at man lave en hjemmeside på en eftermiddag ved at trykke på et par knapper. Når de ikke kan nøjes med at trykke på et par knapper, vælger de i stedet pengemaskinen MyHeritage. Det er synd.
Sandheden er, at der skal meget mere end et par tastetryk til. Hvis man har slægtsforsket i fx 20 år, og har indsamlet nærmest millioner af data, er det helt sikkert, at data ikke er ensartede. Mine data er heller ikke ensartede. Men det vil de blive – om et par år …
Et program som fx TNG, men det gælder alle programmer, forventer en vis logik, for at man kan få det til at ske, man gerne vil have til at ske. Det kan være at vise billeder, vise folketællinger, vise dokumenter m.v. Det vil så også sige, at bag en velfungerende hjemmeside, der gør som forventet, ligger et stort arbejde med at "rydde op", og med rydde op mener jeg "standardisere". Folketælling nummer 1 skal skal se ud som folketælling nummer 995 osv.
En ting er sikkert: Der ligger ingen magi bag en hjemmeside. Alt er baseret på logik (og det er det, jeg elsker):
Man starter i sit slægtsprogram, der for mit vedkommende hedder "Legacy", og som spiller meget fint sammen med TNG,
man eksporterer til en GEDCOM-fil, som så rummer det, der står i fx Legacy,
man importerer GEDCOM-filen til TNG, og
TNG viser derfor det, der står i GEDCOM-filen.
Det vil sige: Er der noget galt i TNG, så skal jeg tilbage til Legacy. Det er her "ingen magi" viser sig.
Det med de nulevende
Jeg viser kun én nulevende, og det er mig selv, for jeg orker ikke bøvl med GDPR, Datatilsynet m.v. For at få det til at virke, når jeg generelt kalder nulevende for "Nulevende", har jeg markeret mig selv som afdød – men jeg lever altså i bedste velgående.
Slægtsforskere må gerne vise banale data om nulevende. Datatilsynet skriver i sin årsberetning for år 2000 temmelig meget om slægtsforskning. Det er interessant og lærerigt at læse. Derfra har jeg tyvstjålet dette:
Datatilsynet har i sin praksis udtalt, at slægtsforskere som udgangspunkt godt må offentliggøre stamtræer med ganske ufølsomme (banale) oplysninger såsom navne, fødsels og dødsår uden samtykke fra de registrerede. Dette skyldes, at slægtsforskernes legitime interesser i at offentliggøre stamtræet i disse situationer som udgangspunkt overstiger de registreredes interesser.
Problemet er, at man måske på et tidspunkt registrerer en oplysning i sit slægtsprogram, der ikke kan henføres til kategorien "ufølsomme (banale) oplysninger". Et helt almindeligt eksempel kunne være oplysninger fra en faderskabssag. Den er ikke-banal.
Når man eksporterer til GEDCOM og dernæst importerer den i TNG, vil disse ikke-banale oplysninger selvfølgelig komme med. Og det må man ikke.
Så kunne man selvfølgelig gemme oplysningerne fra faderskabssagen et andet sted for stadig at vise de banale oplysninger om nulevende. Det orker jeg bare ikke. Jeg vil have alle data ét sted, for ellers kan jeg ikke overskue alle min data. Og så er konsekvensen, at jeg må undlade at vise nulevende.
Jeg håber, denne argumentation og forklaring er logisk. Ellers er du velkommen til at spørge via en kommentar til denne artikel.
https://stegemueller.dk/wp-content/uploads/2022/09/faq.jpeg 530 665 Stegemüller https://stegemueller.dk/wp-content/uploads/2021/09/logo_briller_green_1042x365-300x105.png Stegemüller2022-09-02 13:50:072022-09-02 17:11:32TNG og god oplevelse af at yde support
18. august 2022/0 Kommentarer/i Slægt /af StegemüllerSlægt
Den store oprydning er begyndt 3
Slægtsdata perfektioneres og udbygges
Den store oprydning er begyndt 3
Denne artikel er en opfølgning på tidligere artikler om emnet, senest denne: "Den store oprydning er begyndt 2."
Gad vide om jeg nogensinde bliver færdig med at rydde op i mine data om slægten? På en god dag klarer jeg 10 personer, hvilket jeg kan holde øje med i loggen, der består af et Excelark. Nogle finder det omstændeligt. Selv synes jeg, det fungerer ret godt, og jeg vil gerne holde styr på, hvad jeg har foretaget mig med hvem.
For at data om, hvad der er nyt, senere kan bruges til noget, er de nødt til at være ensartede. Det dur fx ikke, at der nogle gange står "Fødested" og andre gange står "Født sted". Hvis de ikke er ens, ved man jo ikke, hvad man skal søge efter.
Da jeg havde gennemgået de første ca. 100 personer, lavede jeg en liste over, hvad jeg havde noteret i kolonnen "Nyt". Noget af det var noget vrøvl; andet var i orden. På den baggrund tog jeg en kopi af listen fra Excelarket og satte den ind i Notepad++ og sorterede alle ordene i alfabetisk orden. Den sorterede liste blev lagt tilbage i Excel oveni de gamle ord. Så var jeg fri for det, der var noget vrøvl.
Det er vigtigt at ordene er i alfabetisk orden, eller er de jo ikke til at finde senere.
Hvad er nyt?
Min liste over nye data ser sådan ud. Der er indtil videre 60 forskellige ord.
Det, der står efter er lig med-tegnet, står i sin egen celle.  Dvs. "Begr." stå i en celle. Og i cellen ved siden af står forklaringen om, at "Begr." betyder "Begravelse". Listen kan nemt gøres længere (eller kortere), hvis der er behov for det, men lige nu, hvor jeg har gennemgået 144 personer har den vist sig at være tilstrækkelig.
Mange ord behøver ikke en forklaring. I hvert fald behøver slægtsforskere ikke en forklaring. Hvis jeg har andre læsere, skal jeg nok lige fortælle, at FT betyder "Folketælling".
Begr. = Begravelse
Begr.sted = Kirkegård
Besk. = Beskæftigelse
Bopæl
Data kunne ej verificeres -> slettet
Dsted = Dødssted
Dåb
Død
Død ej fundet
Dødsattest
Dødsårsag
Enavn = Efternavn
Fadd. = Faddere
Fader = Far
Fejlrettelse
Fmåned = Født måned
Fnavn = Fornavn
Forskningsnote
Fsted = Født sted
FT 1771
FT 1787
FT 1801
FT 1834
FT 1840
FT 1845
FT 1850
FT 1855
FT 1860
FT 1870
FT 1880
FT 1885
FT 1890
FT 1901
FT 1906
FT 1911
FT 1916
FT 1921
FT 1925
FT 1930
FT 1940
Får = Fødselsår
Generel note
Gravsten
Img. = Billede
Introd. = Introduceret dato
Irrelevant person-> Slettet
Konf. = Konfirmeret
Konf. ikke fundet = Konfirmation ikke fundet
Lysning = Lysning til ægteskab
Medicinsk note
Medicolegal Ligsynsattest
Moder = Mor
Navneændring
Politiets Registerblade
Skifteattest dato = Typisk forudsætning for nyt ægteskab
Statstidende tjekket for død
Vacc. = Vaccination
Vielse
Vielser
Ægtefælle tilføjet
Nu kommer det smarte endelig
Den store oprydning er begyndt 3
I Excel har jeg ved hjælp fra det vidunderlige internet lavet en såkaldt VBA-kode, der gør, at jeg kan vælge ordene fra listen, når jeg arbejder med en person. Jeg håber, billedet forklarer idéen. Andre ord kan frit skrives, men jeg anbefaler, at du lader være.
På den måde får jeg nemt ensartede data, som senere kan udnyttes til et eller andet. Lige nu ved jeg egl. ikke hvad, men det ved jeg om 5.000 personer og 1½ år. Og tænk, hvis jeg til den tid ærgrer mig over ikke at have standardiseret ordene fra begyndelsen? Det ville være ærgerligt og efter et par år, begynder man ikke forfra.
Læg mærke til hvor meget der nemt kan tilføjes.
Vedrørende en enkelt person har jeg altså uden videre kunnet tilføje følgende informationer: Død, Fejlrettelse, Folketællingen 1880, Vaccination., Konfirmation og Vielse. Der er sørme sket meget på 20 år!
Hvis du er interesseret i at få en kopi af regnearket, er du velkommen. Du kan kontakte mig her.
For at "det smarte" vil virke hos dig, skal du formentlig have Microsoft Office 365. Jeg ved nemlig ikke, om VBA-koden, der sørger for at listen fungerer, altså det at man vælger de forskellige ord, også virker i tidligere versioner af Excel. Jeg har ikke forstand på VBA og har bare fundet løsningerne rundt omkring på nettet og så eksperimenteret mig frem, indtil det virkede hos mig og til mit formål.
VBA-koden kommer her
Det kan være, at du bare kan sætte koden ind i dit eget ark og få det til at fungere ad den vej, hvis du ikke har Microsoft Office 365. Og jeg er ked af, at jeg sikkert ikke kan besvare spørgsmål om det. Som sagt har jeg bare søgt med Google og eksperimenteret mig frem.
Jeg kombinerede mig frem ved hjælp af nedenstående:
Datavalidering. Det er en funktion i Excel, som du finder i fanen "Data".
https://trumpexcel.com/select-multiple-items-drop-down-list-excel/ og
https://www.tutorialspoint.com/How-to-select-multiple-options-in-a-dropdown-list-with-JavaScript
God fornøjelse. Det bliver godt!
Private Sub Worksheet_Change(ByVal Target As Range) 'Code by Sumit Bansal from https://trumpexcel.com ' To allow multiple selections in a Drop Down List in Excel (without repetition) Dim Oldvalue As String Dim Newvalue As String Application.EnableEvents = True On Error GoTo Exitsub If Target.Column = 6 And Target.Row > 1 And Target.Row < 5001 Then If Target.SpecialCells(xlCellTypeAllValidation) Is Nothing Then GoTo Exitsub Else: If Target.Value = "" Then GoTo Exitsub Else Application.EnableEvents = False Newvalue = Target.Value Application.Undo Oldvalue = Target.Value If Oldvalue = "" Then Target.Value = Newvalue Else If InStr(1, Oldvalue, Newvalue) = 0 Then Target.Value = Oldvalue & ", " & Newvalue Else: Target.Value = Oldvalue End If End If End If End If Application.EnableEvents = True Exitsub: Application.EnableEvents = True End Sub
https://stegemueller.dk/wp-content/uploads/2022/08/oprydning-1.jpeg 530 665 Stegemüller https://stegemueller.dk/wp-content/uploads/2021/09/logo_briller_green_1042x365-300x105.png Stegemüller2022-08-18 11:48:372022-08-18 12:59:02Den store oprydning er begyndt 3
8. august 2022/1 Kommentar/i Slægt /af StegemüllerSlægt
Den store oprydning er begyndt 2
Mange nye data om slægten
Den store oprydning er begyndt 2
Denne artikel læses formentlig bedst i forlængelse af "Den store oprydning er begyndt".
Der er sørme sket meget på de 20 (eller rettere 19) år jeg har været i gang. Tænk at det nu er muligt at sidde hjemme og gennemgå sine slægtsdata og tilføje og rette tonsvis af detaljer. Det er helt fantastisk.
Billedet foroven – og der kommer også et næsten nederst – viser et udsnit af logfilen, jeg har oprettet for at forsøge at styre processen/projektet. Prøv lige at se hvad der uden videre kan tilføjes. Jeg må dog sige, at det er meget svært at holde tungen lige i munden, for hvor/hvem var det nu, jeg var nået til? Loggen er virkelig en nødvendighed, hvis du skulle kaste dig ud i samme vanvittige projekt med dine data.
Det vil tage en evighed at blive færdig, og jeg glæder mig allerede til det færdige resultat. I går regnede jeg mig løseligt frem til 1½ – 2 år. Med tiden kan det nok gå lidt hurtigere, når jeg får lidt mere træning i det med at holde tungen lige i munden.
Loggen har følgende felter, der er bare ikke plads til at vise alle
Fornavn,
Efternavn,
RIN-nr./ID-nr.,
Hastag sat (Ja eller Nej),
Tilføjet nyt/lavet rettelse,
Stikord om "nyt"/rettelse, og
Dato for gennemgang.
Allernederst finder du et kommasepareret udsnit, hvor kun navn og stikord er vist. Læg mærke til at det er kun ganske få rækker, hvor der kun står navne. Ved de personer, har jeg altså ikke kunnet finde noget nyt, eller deres data var allerede "perfekte".
Jeg finder bestemt også fejl, men det er kun rart at få dem udryddet. Et par gange er jeg stødt på oplysninger, der godt nok har en kilde af den gammeldags type i form af en kirkebog, fra dengang vi sad på arkiverne med mikrokortene, men jeg har ikke kunnet genfinde det. Strategien er: ud til højre med dem, selvom det formentlig er rigtig nok. Jeg gider ikke have dem.
Mormors far hængte sig – og var "forfalden til drik"
Jeg har "altid" vidst, at mormors far hængte sig i september 1940, og at han var fraskilt, men det var før, jeg satte kilder på alt! Der stod ikke noget om selvmord i kirkebogen, så jeg måtte på jagt efter dødsattesten, for selvfølgelig var det ikke noget, jeg havde digtet.
Jeg fik hjælp i Facebookgruppen "Slægtsforskning" til at finde den Medicolegale Ligsynsattest, der altid blev udfærdiget ved selvmord. Fra 1875 skulle alle, der døde ved ulykker, selvmord o.l., synes af politi og læge, kilde Michael Dupont. Attesten lå ikke, hvor jeg regnede med – men der var altså "flere september" i 1940 i Holbæk Amts landsogne.
I ligsynsattesten dukkede følgende op om Niels August Christensen:
1) Niels August Christensen, 59 Aar, fraskilt.
2) 15 August 1881, Højby Sogn
3) Malermester
4) Ellinge Kongepart, fh. Vig, Højby Kommune, Holbæk Amt
5) Dødsdag: 14de eller 15de-9-1940. Findedag: 16-9-1940 kl. ca. 11. 59 Aar
6) Hans Værksted i Haven(?) ved Beboelseshuset
7) Suicidium
8) En Hængningsfure
9) Hængning – Suspensio
10) Rigor og ___
Næste side:
Fandtes hængende i en almindelig Stofrem, der var fastgjort i en Jernkrog i Loftet, med Fødderne ca ½ Meter fra Gulvet.
Afdøde var meget forfalden til Drik og havde i den sidste Tid været beruset næsten hver eneste Dag. Han var skilt fra sin Kone; boede dog i Hus med hende; men havde en anden Forbindelse; muligvis har Forholdet til denne været medvirkende til den ulykkelige Handling, idet han kort forinden havde modtaget Brev fra denne anden Kvinde.
Ah ha – det var spændende …
Det ville kirkebogen aldrig have fortalt, da dens fokus sådan set ikke er dødsfaldet men den kirkelige handling i form af begravelsen/bisættelsen. Fra nu af vil jeg jagte alle Medicolegale Ligsynsattester! Frivillige er kommet utrolig langt med at affotografere dem. Herfra lyder et kæmpe stort "Tak!"
Mormor, Mary Christensen (1910 – 1994), var meget glad for sin kærlige far i modsætning for sin mor, som hun hadede inderligt, fordi hun var voldelig. Mormor elskede at fortælle om den frygtelige mor, der blandt andet slog hende på hendes dårlige negle. Mormor havde Engelsk Syge, som er en sygdom, der er grundet i vitaminmangel (formentlig B-vitamin). Hun havde næsten ikke nogen fingernegle og de var meget grimme at se på.
Da jeg var barn, brød jeg mig bestemt ikke om at høre de grusomme historier. Det gjorde næsten ondt på mig selv. Hun var en dejlig mormor, som jeg satte stor pris på, men de historier kunne jeg nu godt have været foruden.

Kun for slægtsnørder: udsnit af logfilen
Læg mærke til at der er nye data om langt de fleste.
Fornavn, Efternavn, Stikord om "nyt"
Bent, Sørensen,
Carlsine Christine Benthea, Sørensen,
Karen Kirstine, Larsdatter, Dødsårsag
John Joseph Peter, Delcomyn, Dåb
Anna Lise, Hansen Halskov, Konf., død, 2 * navneændring
Svend, Hansen Halskov, Besk.
Hans Peter, Hansen Halskov, Besk., vielser, dåb, død
Maren Marie Caroline, Olsen, Rettet fejl, død, vielse
Trine, Hansen, Hans 2. hustru
Ernst Leo, Andersen Olskær, Gravsten
Elly, Kristensen, Gravsten, Konf., navneændring
Knud Erik, Hansen Christensen, Navneændring, Konf.
Klara Elisabeth, Kristensen, Tjekket efternavn (Ch eller K?), Konf.
Lilly Johanne, Pedersen, Konf., FT 1940
Ulla, Madsen, Konf., FT 1940
Magnus, Pedersen,
Anna, Pedersen, Konf., FT 1940
Gerda, Pedersen, Konf., FT 1940, død efter 2009 (hvor jeg havde kontakt)
Inge, Pedersen, Konf., FT 1940
Finn, Schiøtt, Konf.
Jørgen, Pedersen, Konf., FT 1940, mulig død
Johanne Marie Katrine, Hansen, Vielse, Lysning
Peder, Madsen, Konf., ekstra kilde på vacc., dato for skifteattest
Anton, Pedersen, Konf., Vielse, Lysning
Mette Marie, Thomasdatter, Konf., ekstra kilde på vacc.
Johannes, Hansen, Konf., Vacc.
Niels August, Christensen, Besk., Dødsatt.
Caroline Ane Marie, Carlsen, Fjernet forkert img.
Leif Frimand, Christensen, Konf., Tjek Statstidende, Bopæl
August, Christensen, Bopæl, Besk., ekstra kilde på Dåb, ekstra kilde død, konf.
Anna Ebba, Nielsen, Bopæl, ikke fundet konf. i Højby, flere FT
Jens Kristian, Nielsen, FT, ikke fundet konf. i Vig
Anna Sigrid, Kristensen, Konf.
Ellen Karoline, Nielsen, Konf., død, img.
Niels Peter, Larsen,
Steffen Høholt, Larsen, Konf.
Ib Høholt, Larsen, Konf.
Niels Ove Aksel, Larsen, Img.
Esben Høholt, Larsen,
Nikoline Sophie Svenningsen, Høholt, Konf.
Niels Peter, Larsen,
Karl Børge Høholdt, Larsen, Konf., img.
Johannes Aksel, Nielsen, Besk.
Maren Marthine, Jensen,
Poul Erik Brorman, Nielsen, Konf., Fjernet vielse, der ikke kan verificeres
Anna Grethe Margith, Christensen, Detalje om navn og status i FT 1940
Erna Birthe, Kristensen, Fjernet vielse, der ikke kan verificeres, dåb, efternavn
Niels, Nielsen,
Kristian, Nielsen,
Egon Johannes Kjær, Nielsen, Konf.
Niels, Nielsen, Konf., Vacc.
Ane Margrethe, Madsen, Konf., Vacc.
Ida Marie Christine, Christensen, Dåb
Ida Elisabeth Marie, Christensen,
Ole, Christensen, Mange besk., begr.
Kristian Møller, Kristensen, Fjernet død, der ikke kan verificeres, Konf.
https://stegemueller.dk/wp-content/uploads/2022/08/gennemgang.jpeg 530 665 Stegemüller https://stegemueller.dk/wp-content/uploads/2021/09/logo_briller_green_1042x365-300x105.png Stegemüller2022-08-08 13:44:292022-08-18 10:44:26Den store oprydning er begyndt 2
5. august 2022/2 Kommentarer/i Slægt /af StegemüllerSlægt
Den store oprydning er begyndt
Ajourføring af slægtsdata
Den store oprydning er begyndt
Jeg er gået i stå med noget af min delvist biologiske slægt i Østofte Sogn i 1700-tallets start. Det skyldes, at jeg sidder med en direkte ane, som jeg altid gør ekstra ud af, hvor jeg simpelthen ikke kan få tingene til at stemme. Lægdsrullen og folketællingerne passer bare ikke sammen. Den der ubehagelige fornemmelse af "her er et eller andet galt". Så hellere stoppe dér og få det afklaret. Jeg har sendt en forespørgsel til min meget dygtige ven i Odense og spurgt, om han med friske øjne vil se på, hvad der er op og ned?
På studiet engang i 1980-erne lærte vi i flere omgange om "kan-det-passe-?-prøven". Den bruger jeg stadig.
Kan det passe, at ægtefæller i 1700-tallet var gift syv år fra 1783, inden de fik første barn i 1790? Nej vel, der må være nogle, der er døde så tidligt, at de ikke nåede at komme med i folketællingen den 1. juli 1787, når konen også flere gange inden 1790 står som introduceret? På den måde fandt jeg tre børn, der døde inden for et par uger.
Kan det passe, at han er gift anden gang, når første hustru ikke er død, og der ikke står noget om en skilsmisse? Nej vel. Altså må kirkebogen gennemgås en gang til, da bigami var og er ret sjældent.
Formålet med den store oprydning
Nåh, men det var jo den store oprydning, denne artikel skulle handle om!
I lang tid har jeg haft lyst til at gennemgå data fra A til Z og få rettet op på det sludder, jeg skrev for 20 år siden.
Lyst til at ajourføre data, så de stemmer med mine nutidige standarder, fx
den måde jeg kan lide kilderne nu. Jeg foretrækker noget a la dette: "Københavns Amt, Sokkelund, Holmen, 1904-1911, KM, Viede – opslag: 128 af 248 opslag", hvilket er en af årsagerne til, at jeg bruger salldata.dk. Siden leverer de smukkeste kildeangivelser lige til at kopiere.
at registrere skiftende erhverv livet igennem, så de sociale profiler med op- og nedture i erhvervslivet bliver tydelige.
Lyst til at inkludere nutidens søgemidler. Fx vil der formentlig kunne findes en masse dødsfald. Jeg har allerede fundet et par stykker i Statstidende.
Lyst til at inkludere den erfaring, jeg har opnået over årene. Det kan fx indebære at få rettet alle de Husmænd, jeg fået har gjort til Gårdmænd, fordi det kræver øvelse at skelne et gotisk "H" fra et ditto "G".
Lyst til kildekritik.
Lyst til at gøre overvejelser og tvivl tilgængelige, når jeg nu alligevel har en hjemmeside, hvor resultaterne offentliggøres.
Lyst til at få alle de "løse" enten gjort færdige med dødsfald og konfirmation eller helt slettet, hvis de er "for langt ude".
Lyst til at udnytte flere af Legacys muligheder, idet jeg startede med WinFamily, Brothers Keeper og så Family Tree Maker, inden jeg endelig blev enormt glad for Legacy, som er programmet, der tilbyder alt det, jeg skal bruge og som spiller meget fint sammen med TNG, der er programmet, der genererer hjemmesiden. Med alle de programskift har flere data lidt under konverteringerne, fx er der indsat helt umotiverede "mellem rum", som jeg hader at se. Men sådan er det med konverteringer: der er altid et kedeligt oprydningsarbejde bagefter.
Jeg har lige nu bare 4.745 personer, og det er jo ingenting, når man tænker på, at jeg startede i 2003, men der var en del år, hvor jeg holdt en ufrivillig pause pga. sygdom, og så var der jo mange år, hvor primære kilder ikke var tilgængelige andet end lørdage, afspadseringsdage, fridage og ferier.
De første år ville jeg så gerne have mange personer ind i databasen, så når jeg fandt oplysninger i bøger eller på nettet, der var brugbare, stoppede jeg revl og krat ind i databasen. Herregud der var jo ikke samme mulighed for at gå til primærkilderne og internettet var knapt opfundet.
Det ville jeg aldrig gøre i dag.
Hvor skal jeg dog ende og begynde
I går tog jeg fat i nogle personer, jeg fik øje på, fordi en anden slægtsforsker havde spurgt til personer i min mormors tætteste familie. Hun leverede mig nogle fine oplysninger, der kunne verificeres, og jeg ofrede til gengæld en adresseforespørgsel. Noget for noget.
Det bliver en lang proces
I første omgang:
Jeg tror simpelthen, jeg gennemgår dem, jeg får øje på og retter op i det, der er at rydde op i. Det har allerede givet pote. Fx fandt jeg en person, som jeg havde anført som født i Værløse – men hvorfor Søren skulle hun så blive mor i Rude Eskildstrup, Munke Bjergby Sogn, Alsted Herred, Sorø Amt? Værløse var helt ude i hampen. "kan-det-passe-?-prøven" var ikke udført. Og engang i fortiden tog jeg det ikke så tungt, at navnet ikke passede helt; der manglede et "Maren" …
Bare jeg dog finder mere af den slags, så jeg virkelig kan få ryddet op. Jeg kan se i MyHeritage, at flere kritikløst har kopieret mine forvrøvlede informationer uden at udføre "kan-det-passe-?-prøven".
I anden omgang:
Her tager jeg fat på alle dem, jeg ikke bare får øje på – altså residualen eller resten. For at få det til at fungere, og for at jeg ikke skal tage fat i en masse personer, jeg allerede har gennemgået, har jeg lavet en log, hvor jeg noterer ID-nummer, navn, er der tilføjet ny information "Ja" eller Nej" og stikord om den nye information, altså fx "død, viet" osv. Herudover bruger jeg Legacys "Hashtags", og så må det være muligt at finde alle dem, der ikke har det pågældende hashtag. På en eller anden måde må det så kunne sammenlignes i Excel – men den tid den herlige udfordring.
Det vil tage enormt lang tid, men jeg glæder mig allerede til resultatet. Og jeg plejer at være ret god til det lange seje træk.
https://stegemueller.dk/wp-content/uploads/2022/08/Oprydning.jpeg 530 665 Stegemüller https://stegemueller.dk/wp-content/uploads/2021/09/logo_briller_green_1042x365-300x105.png Stegemüller2022-08-05 14:23:542022-08-09 08:09:09Den store oprydning er begyndt
Side 1 af 3123
Facebook
Youtube
Rss
Mail
Telefon: (+ 45) 22 81 17 31
Bruger ikke SMS, Messenger mv. Send mail eller ring hvis du vil mig noget.
Nyhedsbrev: En mail pr. uge med links til nye poster
Accept af cookie- og privatlivspolitikken
Leave this field empty if you're human:
Mest læste seneste 30 dage
Kampen om magten: Hvem sk... 110 visninger | 3 comments
Danmarks ringeste hjemmes... 108 visninger | 6 comments
Hjemmesiden ser ikke R... 104 visninger | 9 comments
Jeg er bange for Putin og... 102 visninger | 5 comments
Forsøg på phishing 96 visninger | 6 comments
Transpersonerne og tørklæ... 92 visninger | 2 comments
Jeg opgiver at få en serv... 92 visninger | 2 comments
Universitetsreform: lær d... 92 visninger | 8 comments
Elforbruget, inflationen... 82 visninger | 2 comments
Et tegn ad gangen på fler... 74 visninger | 0 comments
Nyeste kommentarer
Bix til Sprogdatabasen på en "Anders And"-dag
Bix til Sprogdatabasen på en "Anders And"-dag
Stegemüller til Jeg har bestilt et Apple Watch
Eric til Jeg har bestilt et Apple Watch
Stegemüller til Jeg opgiver at få en servicekat
Henny Stewart til Jeg opgiver at få en servicekat
Spørgeskemaundersøgelse – opnå indflydelse – Stegemüllers vindue mod verden til Hjemmesiden ser ikke "smart" ud
Stegemüller til Universitetsreform: lær det hele på halv tid
Carsten O. Holm til Universitetsreform: lær det hele på halv tid
Stegemüller til Universitetsreform: lær det hele på halv tid
Blogroll
Erics "Dette og hint" Hennys "Hverken fyrre, fed eller færdig"
Links til steder, du kan stole på:
cHosting: Det bedste webhotel. Fantastisk support.
Designunivers: De bedste penge givet ud til webdesign.
GladTeknik: Bedste sted at handle IT-udstyr og få foretaget reparationer.
Jeg skriver om:
Jeg skriver om: Vælg kategori Arbejdsmarked  (44) Aspergers syndrom  (43) Aversioner  (104) Blog  (34) Design  (29) For sjov  (114) Forbruger  (130) Foto  (42) Fremtid  (125) Generelt  (139) Glæde  (201) Historie  (16) Hjemmeside  (97) Internet  (50) Introvert  (12) iPad  (5) iPhone  (5) Job  (134) Kirke  (50) kriminalhistorie.dk  (13) Medier  (51) Nygårds Sedler  (5) Politik  (197) Politik i sundhed  (14) Politik og/eller jura  (63) Psykiatri  (244) Psykiatripolitik  (46) Psykologi  (60) Rejser  (44) Samfundsforhold  (147) Service  (29) Sikkerhed  (38) Slægt  (208) Sorg  (21) Sprog  (85) Sundhed & Sygdom  (296) Teknik  (169) Tro  (28) TV  (17) Web  (201)
© Copyright - Stegemüllers vindue mod verden - 2007 - 2022. Cookie- og privatlivspolitik.
Facebook
Youtube
Rss
Mail
WhatsApp
FORSIDE
SLÆGT
KONTAKT
OM
Scroll to top
Siden sætter kun funktionelle cookies.
Acceptér cookiesLæs mere
Cookie and Privacy Settings
How we use cookies
We may request cookies to be set on your device. We use cookies to let us know when you visit our websites, how you interact with us, to enrich your user experience, and to customize your relationship with our website.
Click on te different category headings to find out more. You can also change some of your preferences. Note that blocking some types of cookies may impact your experience on our websites and te services we are able to offer.
Essential Website Cookies
These cookies are strictly necessary to provide you with services available through our website and to use some of its features.
Because these cookies are strictly necessary to deliver te website, you cannot refuse them without impacting how our site functions. You can block or delete them by changing your browser settings and force blocking all cookies on this website.
Google Analytics Cookies
These cookies collect information that is used either in aggregate form to help us understand how our website is being used or how effective our marketing campaigns are, or to help us customize our website and application for you in order to enhance your experience.
If you do not want that we track your visist to our site you can disable tracking in your browser here:
Click to enable/disable Google Analytics tracking.
Other external services
We also use different external services like Google Webfonts, Google Maps and external Video providers. Since these providers may collect personal data like your IP address we allow you to block them here. Please be aware that this might heavily reduce te functionality and appearance of our site. Changes will take effect once you reload te page.
Google Webfont Settings:
Click to enable/disable Google Webfonts.
Google Map Settings:
Click to enable/disable Google Maps.
Vimeo and Youtube video embeds:
Click to enable/disable video embeds.
Privacy Policy
You can read about our cookies and privacy settings in detail on our Privacy Policy Page.
Cookiedeklaration
AccepterAfvis cookies. Skjul herefter notifikationen
Check to enable permanent hiding of message bar and refuse all cookies if you do not opt in. We need 2 cookies to store this setting. Otherwise you will be prompted again when opening a new browser window or new a tab.
Click to enable/disable essential site cookies.
Open Message Bar